Azerbaidjanul a întrerupt fluxul de gaz către Serbia. Președintele Vucic: „Vom începe să consumăm din rezerve”
Fluxurile de gaz din Azerbaidjan către Serbia au fost oprite și nu este clar când vor fi reluate, a anunțat sâmbătă președintele sârb Aleksandar Vucic, citat de agenția de presă Tanjug, relatează Reuters. Anunțul intervine la o zi după ce SUA au impus Rusiei cele mai mari sancțiuni în domeniul petrolier, iar președintele Vucic anunțase în ajun că, prin urmare, compania rusă Gazprom Neft are la dispoziție 45 de zile de a ieși din acționariatul companiei sârbe NIS.